**KULTURNI DAN 27. 5. 2020 – Po Prežihovih poteh 7. razred**

 Lovro Kuhar – Prežihov Voranc

 Solzice

 Prežihova bajta

Dragi sedmošolec, sedmošolka!

Namesto pohoda po Prežihovih poteh bomo KULTURNI DAN izvedli nekoliko drugače – z delom od doma. Ne bo sicer tako doživljajsko in pristno, a razmere nam ne dopuščajo, da bi dan preživeli med gozdovi in travniki, ki jih je naš veliki pisatelj Lovro Kuhar – Prežihov Voranc imel tako zelo rad, da jih je tankočutno opisal v svojih delih.

Se bomo pa skozi naloge in oglede posnetkov vseeno nekoliko drugače podali Po Prežihovih poteh.

**1. Najprej si osveži znanje o življenju Lovra Kuharja -Prežihovega Voranca z ogledom kratkega filma na:**

<https://www.youtube.com/watch?reload=9&v=zyEVCEQQuQE>

**2. Oglej si fotografije, na katerih so v objektiv ujete Kotlje in še posebej Prežihova bajta, ki je danes preurejena v spominski muzej.**

<https://foto-zgodbe.blogspot.com/2016/01/prezihova-bajta-in-kotlje.html>

V zvezek za književnost zapiši odgovore na naslednja vprašanja, povezana z ogledano foto-

zgodbo:

*1. Kdo je avtor bronastega spomenika Lovra Kuharja in kje stoji?*

*2. Opiši Prežihovo bajto.*

*3. Kako si predstavljaš življenje Kuharjev, ki so živeli v tej bajti? Napiši svoje ugotovitve v*

*bolj razširjenem zapisu.*

**3. V zbirki črtic z naslovom Solzice, za katere je Lovro Kuhar prejel Prešernovo nagrado, je tudi pretresljiva zgodba o Lovrovih revnih sosedovih otrocih. Koroški kantavtor Milan Kamnik je, tako kot še nekatere druge Prežihove črtice, uglasbil in zapel LEVEGA DEVŽEJA. Prisluhni mu. Klikni spodnjo povezavo.**

<https://www.youtube.com/watch?reload=9&v=4nV58WFHtf8>

**4. Po Prežihovih delih je bilo posnetih kar nekaj filmov, med njimi je tudi Boj na**

**požiralniku.**

**Oglej si ga na spodnji povezavi.**

<https://www.youtube.com/watch?reload=9&v=oFttlid6VAQ>

V zvezek za književnost napiši naslov filma in svoja občutenja in misli o zgodbi nesrečne revne koroške kmečke družine.

**Kulturni dan nadaljujemo s projektom : Rastem s knjigo.**

**RASTEM S KNJIGO 2020/2021**

V okviru kulturnega dne bomo izvedli tudi projekt za spodbujanje branja – RASTEM S KNJIGO.

Vsi sedmošolci po Sloveniji so že 14. let zapored vključeni v nacionalni projekt za spodbujanje bralne kulture. Namen projekta je, da učenci spoznavajo slovenske ustvarjalce mladinske literature, da več berejo in da pogosteje obiskujejo knjižnice.


Vsako leto smo skupaj z učenci obiskali Koroško osrednjo knjižnico dr. Franca Sušnika Ravne na Koroškem, kjer so nam predstavili njihovo delovanje in projekte.

V tem šolskem letu boste dobili v dar knjigo slovenske pisateljice Janje Vidmar **ELVIS ŠKORC, GENIALNI ŠTOR.**

Tvoja naloga pa je, da si pogledaš na spodnji povezavi kratek film po knjigi *Elvis Škorc, genialni štor* pisateljice Janje Vidmar.

<https://www.jakrs.si/bralna-kultura/rastem-s-knjigo/videovsebine/>

To knjigo boš kot osmošolce/osmošolka prebral/a za domače branje.



Veliko bralnih užitkov ti želim,

knjižničarka Klavdija Kotnik

Kot dokazilo o uspešno opravljenem KULTURNEM DNEVU mi pošljite rešeni 2. in 4.

nalogo .

Moj naslov: [mirjam.lapanja1@guest.arnes.si](mailto:mirjam.lapanja1@guest.arnes.si)

Naj vam druženje s Prežihom in njegovimi Kotljami polepša dan!